Martin Jakubec

PhDr. Martin Jakubec, PhD. (* 17. november 1983, Bratislava) je slovenský spevák, politik, moderátor, televízny producent, herec, podnikateľ a žurnalista. Koncom roka 2016 vstúpil do politiky ako nezávislý politik. Patrí medzi šíriteľov hoaxov a dezinformácií a je kontroverznou osobnosťou slovenského šoubiznisu. Stál pri zrode TV Osem, Senzi TV, TV Šláger. Je vlastníkom retro programu Repete. Súčasne vedie občianske združenie Úrad pre národný rozvoj Slovenskej republiky.

Životopis

Štúdium 
Jakubec v roku 2001 zmaturoval na hotelovej akadémii. Na Fakulte masmediálnej komunikácie Univerzity sv. Cyrila a Metoda v Trnave získal tituly Mgr. a PhDr. v odbore masmediálna komunikácia v rokoch 2008, resp. 2010. Následne získal titul PhD. v odbore masmediálne štúdiá na Fakulte masmédií Paneurópskej vysokej školy v Bratislave. Je absolventom viacerých zahraničných stáži v oblasti zahraničného obchodu a vzdelávania (Robert Schuman Institute, Inštitút zahraničného obchodu a vzdelávania Bratislava).

Mediálna a hudobná kariéra 
V médiách sa objavuje od roku 2004 kedy sa stal 1. slovenskou internetovou celebritou v ankete Zlatý klinec za reklamu. K spevu sa dostal počas stredoškolského štúdia na ĽUK v odbore bicie nástroje a spev.

Je držiteľom 8 zlatých platní a 4 platinových platní a ocenení IFPI za predaj nosičov (Slovensko, Chorvátsko, Česko, Poľsko). Na svojom konte má vydaných 30 sólových CD albumov, viac ako 10 hudobných kompilácii a vydaných 15 DVD nosičov programov vlastnej produkcie. Za obdobie vydavateľskej činnosti predal viac ako 5 miliónov nosičov. Jeho hudobnú kariéru odštartovalo jeho televízne vysielania a účinkovanie v zábavných programoch Slovensko sa zabáva (2009), Šláger paráda (20072009), Folklórne slávnosti (20052009), Jubilanti (20092011), Slovenské šlágre (20102017) a Repete (20092017). Rozhodujúcim zlomom v jeho kariére bolo znovuzrodenie programu Repete Ivana Krajíčka pod názvom Repete Návraty (2007). V ňom ako producent a režisér ponúkol priestor hudobným osobnostiam, ako boli napr. Dušan Grúň, Robo Kazík, Zdeno Sychra, Gizela Oňová, Eva Máziková, Oľga Szabová a Božanka a ďalší.

Je propagátorom a vlastníkom autorských práv Repete ®. V televízii TV8 je hlavnou osobnosťou, účinkuje v hudobnej relácii Hudobné želania a Živijó, ktoré sú divácky mimoriadne populárne hlavne u staršej generácie.

Je jednou z hlavných tvári hudobnej československej televízie Šlágr TV. Na Slovensku vlastní obchodnú značku hudobnej televízie Senzi TV.

Aktuálne pôsobí ako komentátor politického diania.

V TV JOJ sa stal tvárou celebritnej šou Sladký život I. a II. séria (20142016). Žije v Bratislave a striedavo v Los Angeles (Kalifornia, USA).

Politická kariéra 
8. novembra 2016 oficiálne oznámil svojím príhovorom vstup do slovenskej politiky. Je generálnym manažérom organizácie Úrad pre národný rozvoj SR. Predsedom politického subjektu Strany patriotov; kandidoval na funkciu predsedu BSK vo voľbách uskutočnených 4. novembra 2017, kde získal 1219 hlasov (0,7 %). Momentálne zastáva viaceré manažérske pozície v správnych a dozorných radách obchodných spoločností. V roku 2018 kandidoval na post starostu obce Hrubá Borša, kde získal 9,1 % hlasov.

V roku 2019 kandidoval vo voľbách na prezidenta SR a vyzbieral pod svoju kandidatúru 21.063 podpisov. Kvôli nesplnenému vekovému limitu nebol oprávnený kandidovať vo voľbách.

V roku 2022 kandidoval v komunálnych voľbách na funkciu primátora hlavného mesta SR Bratislava, kde získal 1,4 % hlasov.

Oznámil, že v roku 2024 sa bude uchádzať o funkciu hlavy štátu v prezidentských voľbách.

Popieranie pandémie 
Počas pandémie ochorenia COVID-19 sa opätovne zviditeľnil na svojom YouTube kanáli, na ktorom lákal pozornosť konšpirátorov vyhlasovaním nepodložených tvrdení za vedecké fakty. Dlhodobo odmieta antigénové a PCR testovanie, kritizuje vakcináciu a spochybňuje závažnosť pandémie. O vakcínach tvrdí, že zaočkovaní infikujú nezaočkovaných zdravých ľudí a sú „chodiaca smrť“, „do dvoch rokov budú všetci zomierať“.

Diskografia

Albumy 
 (2002) Sen o veľkej láskeJakubec Production
 (2004) Tie chvíle najkrajšieJakubec Production
 (2004) PártyJakubec Production
 (2004) Pamätáš, moja draháJakubec Production
 (2005) Do rána je malá chvíľaJakubec Production
 (2006) Zlatá dychovka 1Maja Production
 (2007) Akcent parádaMaja Production
 (2009) Akcent liveJakubec Production
 (2009) Brillant orchesterMaja Production
 (2009) Zlatá dychovka 2Maja Production
 (2009) Repete Návraty 1 a Lýdia VolejníčkováMaja Production
 (2009) Repete Návraty 2 a Dušan GrúňMaja Production
 (2010) Repete Návraty 3 GalaMaja Production
 (2010) VianocePokoj v rodineJakubec Production
 (2010) Zlatá dychovka 3Maja Production
 (2010) Slovensko sa zabávavýberovkaMaja Production
 (2010) Skôr než odídešMaja Production
 (2010) Čože je to 50-tkaMaja Production
 (2010) Hity 70. rokov a Nočné ružeMaja Production
 (2012) Slovensko krásneOd Tatier k DunajuJakubec Production 
 (2013) Jubilantom 1 Spomienky na šlágreJakubec Production
 (2013) Jubilantom 2 Mamičke k sviatkuJakubec Production
 (2013) REPETE Legendárne hity Dušan Grúň, Martin Jakubec a Lýdia VolejníčkováČeská muzika 
 (2013) SLOVENSKO SA ZABÁVA s Martinom Jakubcom7 CD a 5 DVD Česká muzika 
 (2013) KUBO a IVETKA Na slovenskej zábave3 CD + 2 DVD Česká muzika 
 (2013) ZLATÁ DYCHOVKA s Martinom Jakubcom7 DVD + 5 CD Česká muzika
 (2014) Repete Vianoce Martin Jakubec a Dušan GrúňJakubec Production 
 (2015) THE BEST OFFTo najlepšie od Jakubca! (MAJA PRODUCTION) 
 (2015) ADIO BELLA Martin Jakubec a Božanka(MAJA PRODUCTION)
 (2015) DALA BY TI DALA Martin Jakubec a Božanka(MAJA PRODUCTION) 
 (2015) DISKOPRÍBEH Martin Jakubec a Marián Čurko(MAJA PRODUCTION)
 (2015) Bavíme sa navzájom Martin Jakubec(MAJA PRODUCTION)
 (2016) REPETE 20 rokov po... Jakubec, Grúň, Volejníčková, Božanka(MAJA PRODUCTION)
 (2017) Krásne Tatry (Česko)vydavateľstvo ČESKÁ MUZIKA spol. s r. o. TV Šláger 
 (2018) MARTIN JAKUBEC a BOŽANKA., Žraloci zo Splitu (Slovensko/Česko)MAJA PRODUCTION spol. s r. o. /Česká muzika
 (2018) MARTIN JAKUBEC a BOŽANKA., Oleandre, oleandre.,JAKUBEC PRODUCTION / Formedia Poľsko      
 (2018) KRÁĽ ZÁBAVYJubilejné 33, JAKUBEC PRODUCTION
 (2020) Héj, SlováciJakubec Music

Kompilácie 
 (2010) Slovenské mamkyMaja Production
 (2010) RepeteDušan GrúňMaja Production a STV
 (2010) Repete 2 Lýdia Volejníčková (Milión ruží)Maja Production
 (2012) Slovensko zarába 7 DVD a 5 CD(ČESKÁ MUZIKA)
 (2012) JADRAN ŠOU Martin Jakubec a Božanka(ČESKÁ MUZIKA)
 (2014) SLOVENSKO KRÁSNE(ČESKÁ MUZIKA)
 (2019) Modlitba za rodičov Martin Jakubec a Božanka(ČESKÁ MUZIKA)
 (2020) Nikdy nebuď sám Martin Jakubec a Marián Čurko(ČURKO MUSIC)

Filmografia 
 (20152018) Sladký životrelácia
 (2016) Cooltúradokumentárny film, réžia Miro Remo

Referencie

Externé odkazy 

 Oficiálna stránka
 Oficiálna stránka
 Osobnosti.sk

Slovenskí speváci
Slovenskí politici
Absolventi Univerzity sv. Cyrila a Metoda v Trnave
Absolventi Paneurópskej vysokej školy
Konšpirační teoretici
Osobnosti z Bratislavy